آوروپا بیرلیگی بشار اسد رئژیمی و اونا دستک اولان‌لارین سوریه-ده ادلیب-‌دکی حربی هوجوم‌لاری‌نین قبول ائدیلمز اولدوغونو بیل‌دیره‌رک، بوتون طرف‌لری سلاح‌لی توققوشما‌لارا درحال سون قویماغا چاغیریب.
آوروپا بیرلیگی شوراسی‌نین بو چاغیریشی سوریه-نین ادلیب شهریندکی سون وضعیته دایر یاییلان بیانیه ده یئر آلیب.
بیانیه ده "سوریه رژیمی و اونا دستک اولان‌لار طرفیندن ادلیب‌دکی یئنی حربی هوجوم جدی اینسانی آجی‌لارا سبب اولور و قبول ائدیلمزدیر" ایفاده‌لری ایشلدیلیب.
بیانیه ده بوتون طرف‌لرین اولوسلار آراسی حقوق اساس‌لارینا عمل ائتمه‌لری، احتیاجی اولان‌لارا اینسانی یاردیم‌لاری مانعه‌سیز و بیرباشا چاتدیرما‌لاری طلبی یئر آلیب.
آوروپا بیرلیگی-نین بمت نزدینده یورودولن سیاسی پروسه سه وئردیگی دستکین تکرار اولوندوغو بیانیه ده بوتون طرف‌لر دایمی آتشکس تامین ائتمه‌یه، سیویل لری قوروماغا و سوچی راضیلاشماسی چرچیوه‌سیندکی وعدلره دقیق شکیلده عمل ائتمه‌یه چاغریلیب.
بیانیه ده همچنین سوریه-دکی وضعیتین اولوسلار آراسی جینایت محکمه‌سینه تقدیم اولونماسی ایستنیب.
